Olaf Asbjørn Andersen

Olaf Asbjørn Andersen (født 1934 på Ingøya, død 9. oktober 2018) er en norsk maler.


== Barndom og oppvekst ==
Andersen utviklet tidlig et talent for tegning, men i krigsårene hadde han ikke papir, så han tegnet på celluloseplater, ment som fôr til kyrne. Når han var ferdig med en tegning, måtte han se på kyrne som gomlet i seg tegningene. Han hadde også evner innenfor skulptur. I Ingøy kirke henger et stort krusfiks som Andersen lagde da han var noen og tjue år.
Evakueringen av Finnmark gjorde stort inntrykk på ham, særlig da tyskerne raserte farens fiskemottak, og faren kom i endel farlige situasjoner. Han husker også den slitsomme oppbyggingen av fiskebruket etter krigen.


== Utdannelse og karriere ==
Han ble utdannet som flyver i luftforsvaret 1954 og var i tre år knyttet til 334-skvadronen i Bodø. Han slo imidlertid fra seg en karriere i forsvaret og søkte seg inn på Bergens Kunsthåndverkskole på reklamelinjen i 1957. I Bergen studerte han også fiolinspill på musikk-konservatoriet.
I 1959 gjorde han en studiereise til Werkkunstschule i Münster. Han foretok også studiereiser til Köln og Amsterdam. På Rijksmuseum i Amsterdam fikk han se Rembrandts Nattevakten, som gjorde et sterkt inntrykk på ham. I Bergen fikk han jobb i et reklamebyrå som illustratør. Senere var han frilanser i reklamebransjen, blant annet med en del oppdrag for Bergen Arbeiderblad. Mens han var bosatt i Bergen, vant han 2. premie i en kunstplakatkonkurranse i forbindelse med Verdens flyktningeår i 1959.
I 1965 dro han til Mo i Rana og ble tegner og annonsesjef i Rana Blad. Noen år senere, i 1977, kom han inn på Statens Lærerhøgskole i forming på Notodden. Deretter fulgte to år som lærer i forming på Kolvereid i Nærøy. Senere ble han lærer ved lærerskolen i Volda, hvor han underviste i tegning og maling. Her innførte han aktmaleri med nakenmodell. Dette innførte han senere også på Verdal videregående skole, noe som vakte betydelig oppsikt. Her underviste han, supplert av gjestelærere, i disiplinene kroki- og akttegning, maleri, grafiske teknikker og modellering. Hans undervisning her var en suksess og dannet mønster for kunstundervisning i Midt-Norge.
Han har også i tre perioder studert ved Klassisk-figurativt akademi i Firenze i 1993, 1994 og 2008


== Utstillinger ==
1959 Kollektivutstilling Bergens Kunsthåndverksskole, Bergen
1960 Kollektivutstilling arr. Verdens flyktningeår FN, Bergen.
1960 Kollektivutstilling arr. Verdens flyktningeår FN, Gøteborg.
1987 Separatutstilling Levanger Kunstforening, Levanger
1988 Separatutstilling Nærøy Kunstforening, Kolvereid.
1988 Utstiller under festspillene i Nord-Norge, Harstad
1989 Kollektivutstilling Levanger Kunstforening, Levanger
1995 Separatutstilling på Brusve, Levanger.
1997 Separatutstilling Galleri Grønneset, Skaun.
1998 Separatutstilling Dr. Holms Hotel, Geilo
1998 Separatutstilling Larvik Kunstforening, Larvik.
1998 Separatutstilling Heimdal Kunstforening, Heimdal
1998 Separatutstilling Gallerihuset, Stavanger.
1999 Separatutstilling Galleri Grønneset, Skaun.
2000 Årets hovedutstiller Hamsundagene, Hamarøy
2001 Separatutstilling Galleri Grønneset, Skaun.
2004 Separatutstilling Galleri Grønneset, Skaun.
2011 Seperatutstilling Galleri Hørne, Røros


== Referanser ==